# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-6/2023.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalompolitikai Bizottsága

 2023. május 23-án (kedd) 14 óra 00 perckor kezdődő üléséről

**Az ülés helye:** Kiskőrösi Polgármesteri Hivatal

 Jegyzői Iroda

 (6200 Kiskőrös, Petőfi Sándor tér 1.)

**Jelen vannak:**

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

dr. Turán Csaba jegyző

Aszódiné Nedró Éva közigazgatási osztályvezető

Molnár Éva pénzügyi osztályvezető

Rennes Éva pályázati és fejlesztési csoportvezető

Losoncziné Romfa Erika jegyzőkönyvvezető

Szlovák Pál a Kiskőrös Város Képviselő-testülete Társadalompolitikai Bizottság elnöke köszöntötte az ülésen megjelenteket. A Bizottság elnöke tájékoztatta a tagokat, hogy a Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013 (XII.19.) önkormányzati rendelet 49. § (2) bekezdése értelmében a Képviselő- testület az egészségügyi, gyermekjóléti és szociális intézmények szervezeti és működési szabályzatának jóváhagyását a Társadalompolitikai Bizottságra ruházza át.

Ezt követően ismertette a napirendi javaslatot, melyet a Bizottság egyhangú, három „igen” szavazattal az alábbiak szerint fogadott el:

**NAPIREND:**

1. A 2023. május 24-i Képviselő-testületi ülés előterjesztéseinek véleményezése
2. Egészségügyi, Gyermekjóléti és Szociális Intézmény Szervezeti és Működési Szabályzatának véleményezése
3. Egyéb aktuális kérdések

**1.**

**A 2023. május 24-i Képviselő-testületi ülés előterjesztéseinek véleményezése**

**Aszódiné Nedró Éva közigazgatási osztályvezető** ismertette:

* Átfogó értékelés az önkormányzat gyermekjóléti és gyermekvédelmi feladatainak ellátásáról szóló előterjesztést.

Az előterjesztés tárgyalását követően a Bizottság egyhangú, három „igen” szavazattal az alábbi határozatot hozta:

**26/2023. (V.23.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Átfogó értékelés az önkormányzat gyermekjóléti és gyermekvédelmi feladatainak ellátásáról szóló előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2023. május 24.

**Molnár Éva közigazgatási osztályvezető** tájékoztatta a bizottság tagjait:

* Beszámoló Kiskőrös Város 2022. évi költségvetésének teljesítéséről,
* Beszámoló a Kőröskom Nonprofit Kft. 2022. évi tevékenységéről, alapítói hatáskörök gyakorlása a Kft-nél,
* Beszámoló a Kőrösszolg Nonprofit Kft. 2022. évi tevékenységéről, alapítói hatáskörök gyakorlása a Kft-nél,
* Döntés beszerzési eljárás lezárásáról folyószámlahitel-keret biztosítása és számlavezető pénzintézet kiválasztása tárgyában szóló előterjesztésekről.
* A 2023. évi költségvetés módosítása tárgyú előterjesztésről.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**27/2023. (V.23.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Beszámoló Kiskőrös Város 2022. évi költségvetésének teljesítéséről,
* Beszámoló a Kőröskom Nonprofit Kft. 2022. évi tevékenységéről, alapítói hatáskörök gyakorlása a Kft-nél,
* Beszámoló a Kőrösszolg Nonprofit Kft. 2022. évi tevékenységéről, alapítói hatáskörök gyakorlása a Kft-nél,
* Döntés beszerzési eljárás lezárásáról folyószámlahitel-keret biztosítása és számlavezető pénzintézet kiválasztása tárgyában szóló előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2023. május 24.

**dr. Turán Csaba jegyző** ismertette:

* Az Ügyrendi és Összeférhetetlenségi Bizottság tagjának megválasztása,
* Összefoglaló jelentés az önkormányzat 2022. évi belső ellenőrzéséről,
* Polgármesteri Hivatal Szervezeti és Működési Szabályzatának módosítása,
* Az Országgyűlés 5/2023. (III.31.) OGY békepárti határozata az orosz-ukrán háború egyéves évfordulójáról,
* Kiskőrös város településrendezési eszközeinek általános eljárási folyamatában a környezeti értékelés lezárása tárgyáról szóló előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**28/2023. (V.23.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Az Ügyrendi és Összeférhetetlenségi Bizottság tagjának megválasztása,
* Összefoglaló jelentés az önkormányzat 2022. évi belső ellenőrzéséről,
* Polgármesteri Hivatal Szervezeti és Működési Szabályzatának módosítása,
* Az Országgyűlés 5/2023. (III.31.) OGY békepárti határozata az orosz-ukrán háború egyéves évfordulójáról,
* Kiskőrös város településrendezési eszközeinek általános eljárási folyamatában a környezeti értékelés lezárása tárgyáról szóló előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2023. május 24.

**Rennes Éva pályázati és fejlesztési csoportvezető** tájékoztatta a bizottság tagjait:

* Beszámoló a „Kiskőrös Városért” Alapítvány kuratóriuma és felügyelőbizottsága 2022. évi tevékenységéről,
* Beszámoló Kiskőrös Hivatásos Tűzoltóság 2022. évi tevékenységéről,
* Beszámoló a Kiskőrös Városi Polgárőr Egyesület 2022. évi tevékenységéről,
* Kiskőrösi Óvodák óvodavezető (magasabb vezető) beosztás ellátására pályázat kiírása,
* Pályázat benyújtása a TOP\_PLUSZ-1.1.3-21 kódszámú „Helyi és térségi turizmusfejlesztés” című pályázati felhívásra,
* Pályázat a Kiskőrösi Szüret és Szlovák Nemzetiségi Napok megvalósítására,
* Közvilágítás korszerűsítése Kiskőrös Város közigazgatási területén tárgyú előterjesztésekről.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

**29/2023. (V.23.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Beszámoló a „Kiskőrös Városért” Alapítvány kuratóriuma és felügyelőbizottsága 2022. évi tevékenységéről,
* Beszámoló Kiskőrös Hivatásos Tűzoltóság 2022. évi tevékenységéről,
* Beszámoló a Kiskőrös Városi Polgárőr Egyesület 2022. évi tevékenységéről,
* Kiskőrösi Óvodák óvodavezető (magasabb vezető) beosztás ellátására pályázat kiírása,
* Pályázat benyújtása a TOP\_PLUSZ-1.1.3-21 kódszámú „Helyi és térségi turizmusfejlesztés” című pályázati felhívásra,
* Pályázat a Kiskőrösi Szüret és Szlovák Nemzetiségi Napok megvalósítására,
* Közvilágítás korszerűsítése Kiskőrös Város közigazgatási területén tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a bizottság elnöke

Határidő: 2023. május 24.

**2.**

**Egészségügyi, Gyermekjóléti és Szociális Intézmény Szervezeti és Működési Szabályzatának véleményezése**

Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013 (XII.19.) önkormányzati rendelet 49. § (2) bekezdése értelmében a Képviselő testület az egészségügyi, gyermekjóléti és szociális intézmények szervezeti és működési szabályzatának jóváhagyását a Társadalompolitikai Bizottságra ruházza át.

**Rennes Éva pályázati és fejlesztési csoportvezető** tájékoztatta a Bizottság tagjait:

* Az Egészségügyi, Gyermekjóléti és Szociális Intézmény Szervezeti és Működési Szabályzatának módosítása tárgyában.

 A Bizottság egyhangú, „három” igen szavazattal a következő határozatot hozta:

**30/2023. (V.23.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága:

* Az Egészségügyi, Gyermekjóléti és Szociális Intézmény Szervezeti és Működési Szabályzatát jóváhagyja.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Szlovák Pál a bizottság elnöke az ülést 14 óra 50 perckor bezárta.

**Kmf:**

 **Szlovák Pál Nikléczi Gábor**

 **a bizottság elnöke a bizottság tagja**

 **Losoncziné Romfa Erika**

 **jegyzőkönyvvezető**